Mănăstirea Văratec

Mănăstirea Văratec se află în județul Neamț, Moldova, România. == Despre == Mănăstirea Văratec, cea mai mare mănăstire de maici din România, a fost fondată în anul 1785 de către schimonahia Olimpiada, împreună cu duhovnicul Iosif. Ansamblul Mănăstirii Văratec alcătuit din: Biserica "Adormirea Maicii Domnului" (biserica principală), Biserica "Sf. Ioan Botezătorul", Biserica "Schimbarea la Față", împreună cu turnul clopotniță și chiliile, se află pe noua listă a monumentelor istorice din județul Neamț. === Biserica "Adormirea Maicii Domnului" === Biserica "Adormirea Maicii Domnului" a fost construită (între anii 1808-1812) din piatră de râu și cărămidă după un plan dreptunghiular, fără abside laterale și cu absida altarului semicirculară. Interiorul este împărțit în patru încăperi: pridvor, pronaos, naos și altar. Lăcașul de rugăciune este susținut de patru contraforturi și este înconjurat, sub streașină, de un brâu de ocnițe. Intrarea în biserică se face atât prin cele două uși aflate pe laturile de nord și de sud ale pridvorului, cât și printr-o ușă aflată pe latura sudică a bisericii. Cele două turle au formă semicirculară și sunt sprijinite pe baze poligonale. Catapeteasma este sculptată în lemn de tisă și poleită cu aur în anul 1816 de către Constantin Zugravul. Fresca interioară (neobizantin) a fost realizată în 1841 și refăcută în anul 1882, așa cum ne spune o inscripție aflată în partea de nord a pridvorului. == Locație == Mănăstirea Văratec este situată în satul Văratec (comuna Agapia) din județul Neamț, la 14,2 km. față de orașul Târgu Neamț (drumul național DN15C). == Contact == Adresă: Sat Văratec, comuna Agapia, județul Neamț, cod poștal: 617013 Tel.: 0233 416 333 E-mail: varatic.mmb.ro/contact Site oficial: varatic.mmb == Cazare == Mănăstirea nu oferă modalități de cazare. În apropiere se află următoarele unități cu regim hotelier: Pensiunea Vila Q, str. Principală, localitatea Văratec, tel. 0733 344 113 Pensiunea Alina, sat Filioara (2 km. față de mănăstire), tel. 0740 149 462 == Mănăstiri în apropiere == Mănăstirea Agapia Mănăstirea Neamț Mănăstirea Sihăstria ...vezi toate mănăstirile